text: Castelló reprèn les sessions de tutorització per a optimitzar els horts urbans - Valencia Noticias
  La regidora d'Agricultura Sara Usó destaca que aquestes sessions permeten resoldre dubtes i aconsellar sobre els cultius de temporada
  La Regidoria d'Agricultura ha reprès les sessions de tutories en els horts urbans municipals amb l'objectiu d'optimitzar el seu ús. Aquestes sessions, impartides per l'enginyer tècnic agrícola César Roures, de la Cooperativa Agrícola Sant Isidre de Castelló, "pretenen resoldre els dubtes que puguen tenir els usuaris i usuàries dels horts urbans, aconsellar-los sobre els productes de temporada, actuar davant possibles contratemps, etcètera", segons ha explicat la regidora Sara Usó que s'ha reunit amb Roures per a valorar l'inici d'aquesta nova ronda de tutoritzacions.
  Aquesta iniciativa s'ha engegat gràcies al conveni de col·laboració subscrit entre ambdues entitats "per a promoure una eina àgil i propera que ajude a resoldre els dubtes de les persones que tenen una parcel·la en els horts urbans de la nostra ciutat", ha afegit Usó.
  Segons han explicat, s'aprofita aquest moment de canvi de cultiu, dels cultius d'estiu als d'hivern, per a reprendre aquesta activitat. Les sessions se celebren entre setmana (2 dies a la setmana) de 12:00 a 13:30, i dissabtes alterns d'11:00 a 13:00. Durant aquest mes de novembre, Roures visitarà un total de cinc horts urbans: el del carrer Juan Herrera, on es va iniciar aquesta nova temporada del programa de tutorització; el de Fernando el Catòlic; el del carrer Onda; el del camí Serradal i el del Patronat d'Esports.
  L'enginyer agrícola de la Cooperativa Sant Isidre ha explicat que fins al moment les principals consultes s'han resumit sobre els problemes per l'excés d'humitat detectada en alguns cultius (seguien regant igual que a l'estiu) i per la possibilitat d'allargar els cultius d'estiu.
  Castelló reobri al tràfic el carrer Sant Lluís després d'invertir 65.000 euros L'alcaldessa de Castelló rep a la 'Nobel' de l'ensenyament Hanan Al Hroub L'Ajuntament engegarà la quarta edició de l'Escola d'Igualtat el 10 d'abril Compromís per Castelló condemna els fets que s'han produït a l'eixida de l'Assemblea de Càrrecs a Saragossa on estava, entre altres, la vicealcaldessa de Castelló, Ali Brancal. Castelló obri el procés selectiu que permetrà contractar a 88 persones en Jornals de Vila Compromís celebra que les reclamacions al Senat hagen servit per desbloquejar la situació dels DNI al Maestrat La Cursa dels Dones preveu la participació de més de 3.000 dones el pròxim 12 de març L'Ajuntament aplicarà un repartiment objectiu de les ajudes als clubs esportius de la ciutat EXTINGIT l'incendi d'Artana després de les tasques de refresc per a evitar que revife L'Ajuntament de Castelló tanca 2017 amb un superàvit de 17,8 milions d'euros
  Els dos grups demanen al govern espanyol i a la Unió Europea iniciar els tràmits per anul·lar la modificació dels...